El Centre de Salut del Grau amplia el seu horari durant l'època estival
09 juny 2021

## El Centre de Salut del Grau amplia el seu horari durant l'època estival09 juny 2021Última actualització: 09 juny 2021

![](../gestion/img/292c02ce36fa4e3123b0d9bce00a6feb49e118f997b37e96133c8ff5db341a6e.jpg)  
  

La regidora delegada de Sanitat, **Liduvina Gil**, ha anunciat que el Centre de Salut del Grau amplia el seu horari en temporada d'estiu. Així ho ha traslladat la Conselleria de Sanitat a l'Ajuntament de Gandia. D'aquesta manera, els veïns i turistes que ho necessiten podran acudir al centre hospitalari en un horari ampliat.

"_Com cada any, des de l'1 de juliol fins al 30 de setembre hi ha un reforç que consistirà en la següent ampliació horària del centre: de l'1 al 15 de juliol l'horari serà de dilluns a diumenge de 8 a 22 hores, i Urgències a partir de les 22 hores i fins a les 8 hores al Centre de Salut de Corea, mentre que a entre el 16 de juliol i el 31 d'agost l'assistència serà de 24 hores. Per al mes de setembre l'horari es determinarà en funció de l'afluència de personal que tinguem a la platja, que també serà de 24 hores o tornarà a la seua normalitat_", ha especificat Gil.

[Twittear](https://twitter.com/share)